Пиер Луис
Първа епитафия

Превод от френски: Кирил Кадийски, 2004

chitanka.info

В страната, където изворите се раждат от морето и ложето на реките е застлано с каменни плочи, съм се родила аз — Билитис!

Майка ми бе финикийка, а баща ми — Дамофилос — елин. Мама ме учеше на песните на Библос — тъжни като зората.

Обожавах Астарта в Кипър. В Лезбос познавах Псафа. Пеех, тъй както обичах. Ако добре съм живяла, пътниче, кажи го на дъщеря си.

И не принасяй в жертва черна коза; и вино за помен недей да преливаш, а сладостно притисни гърдите си върху моя гроб.

Из „Песните на Билитис“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.